
Daugavpils valstspilsētas pašvaldības iestādei
 “Daugavpils pilsētas Izglītības, jaunatnes un sporta pārvalde” 


Par atzinumu par nometnes gatavību 
darbības uzsākšanai

 Veselības inspekcijā (turpmāk – Inspekcija) 2026. gada 6. maijā saņemts iesniegums (reģistrēts Inspekcijas dokumentu vadības sistēmā 2026. gada 6. maijā ar Nr. 15532) par atzinuma sagatavošanu bērnu nometnes “Sapņo un dari” darbības uzsākšanai Daugavpils Vienības pamatskolā Ģimnāzijas ielā 32, Daugavpilī.  
Inspekcija norāda, ka atbilstoši Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” 9.5. apakšpunktam Inspekcijas atzinums nav nepieciešams, ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem.
Informējam, ka Inspekcija Daugavpils Vienības pamatskolā Ģimnāzijas ielā 32, Daugavpilī, 2025. gada 7. oktobrī ir veikusi plānveida kontroli un 2025. gada 7. oktobrī ir izsniegts kontroles akts Nr. 00425725. Aicinām vērsties Daugavpils Vienības pamatskolā, lai saņemtu 2025. gada 7. oktobra kontroles aktu Nr. 00425725.  

